Ebbe Kalnæs (CD), 1999-03-04:
Jeg vil gerne stille Socialdemokratiets ordfører et spørgsmål, der tager udgangspunkt i det papir, som danner grundlaget for forskningsministerens tale.
Med hensyn til almindelig udvikling i forskning er vi parat til her fra Folketinget at slå fast, at vi også skal sikre, at folk om 50 eller 70 år ikke må det ene eller det andet eller skal reddes. Er det ikke lidt selvoptaget i en tid, der er narcissistisk, når man vil skære ned på egentlige forskningsprogrammer og undersøgelser af tingene?
Denne debat er, som mange jo har talt om, en opfølgning af det meget fokus, der har været på denne her sag.
Jeg skal også meddele med det samme, at vi agter at stemme for regeringens forslag til vedtagelse, og vi agter at undlade at stemme til den af Kristeligt Folkeparti foreslåede vedtagelse, hvis den skulle komme til afstemning.
Jeg vil tage fat i nogle sider af det her, som jeg synes er væsentlige.
Det, som regeringens forslag til vedtagelse indledes med, nemlig de frivillige organisationers indsats i det sociale arbejde, ligger CD meget på sinde.
Det er jo en tanke, der rækker helt tilbage fra CD's formands tid som socialminister, hvor det samarbejde i høj grad blev indledt, og der blev sat ret mange penge af til det.
CD vil altid være parat til at værne og støtte om den indsats.
Når det i øvrigt gælder prostitutionen og det, som vi også har drøftet på det seneste, nemlig den del af det, der har karakter af egentligt slaveri, så er det også noget, der ligger os meget på sinde.
Sidst vi drøftede dele af det, var jo omkring den konference om kvinder, der skal være på internationalt plan.
Da sagde jeg også nogle ting om det her: Det er afgørende for os, at vi satser meget højt, når det gælder om at få et samarbejde om det her i Europa.
Det er afgørende for os, at vi tager rigtigt fat.
Jeg nævnte også, sidst vi var inde på det her, at der faktisk er europæiske lande, som gør det lidt bedre end os, går mere håndfast til værks, når det gælder de udenlandske prostituerede.
Jeg vil gerne tage fat i det, SF's ordfører sagde om opholdstilladelse, midlertidig eller anden.
Det har
CD's varme støtte.
Jeg vil godt vove den påstand, at der ikke er nogen udenlandske kvinder eller mænd, der kommer til Europa eller til Danmark med det formål at blive prostitueret.
De kan i hvert fald ikke tælles på mange hænder.
Langt de fleste kommer i den tro, at de skal arbejde og have et bedre liv, og lander så i en situation, hvor de bliver dybt afhængige, der sagtens kan sidestilles med stoffer, eller måske er endnu værre.
De har ikke nogen mulighed for overhovedet at reagere på den ulykkelige situation, de er landet i.
Hvis ikke vi i det danske Folketing er villige til at kigge på opholdstilladelsen, give dem den følelse af sikkerhed, der gør, at de tør at være med til at afsløre de mennesker, der handler med kvinder eller mænd, de mennesker, der beriger sig på at gøre andre til slaver i en sådan situation, så påhviler der os et meget stort ansvar.
Jeg vil sige, at hvis ikke vi har den holdning, når vi samtidig taler om alle vores gode intentioner, så nærmer det sig hykleri.
Det er der, der skal gives oplysning. Jeg vil ikke stå her og sige, om folk er lykkelige eller ikke lykkelige som prostituerede, jeg antager, at de almindeligvis bestemt ikke er lykkelige, men jeg vil sige helt klart, at vi kan ikke kriminalisere os ud af det her på noget tidspunkt, og vi skal altså også være varsomme med at skabe et miljø for de prostituerede - som nu er i landet og er dybt afhængige af stoffer og måske skal tjene 2.000-3.000 kr. om dagen for overhovedet at komme igennem - der bringer dem i en stresset situation, hvis vi ikke er parat med et alternativ, som er et fantastisk godt tilbud og et net til at samle dem op i. Vi kan altså godt blive så ideelle i vores fordringer til, hvad der er passende og ikke passende, at vi lander derhenne, at vi bringer folk i en dybt ulykkelig situation, hvor de skal tjene en masse penge, fordi de er meget stærkt afhængige.
Jeg vil understrege endnu en gang, at vi stemmer for regeringens forslag til vedtagelse, ikke fordi vi ser den store forskel, men fordi vi også lægger vægt på det lovforslag, vi i fællesskab lige har vedtaget.